Source: http://valakiblogja.wordpress.com/2012/08/22/csatary-ugy-meghosszabbitottak-a-gyanusitott-hazi-orizetet/
Timestamp: 2013-05-24 11:56:50+00:00

Document:
Csatáry-ügy – Meghosszabbították a gyanúsított házi őrizetét | Valaki blogja
← Eltemették Zwack Pétert
Ceglédi konfliktus – Tényfeltáró vizsgálatot rendelt el országos rendőrfőkapitány. A roma szervezetek tiltakozása →
Csatáry-ügy – Meghosszabbították a gyanúsított házi őrizetét
Budapest, 2012. augusztus 22., szerda (MTI) – A Budai Központi Kerületi Bíróság 2012. augusztus 16-ai végzésében meghosszabbította Cs. László gyanúsított házi őrizetét abban a büntetőügyben, amelyben a Budapesti Nyomozó Ügyészség jár el háborús bűntett miatt – tájékoztatta szerdai közleményében a Fővárosi Törvényszék sajtó- és nemzetközi kapcsolatok osztálya az MTI-t.
A bíróság döntése szerint a házi őrizet legfeljebb 2012. november 18-áig tart. A végzés nem jogerős. A Budapesti Nyomozó Ügyészség a szökés, elrejtőzés veszélye miatt kérte, hogy a bíróság további három hónappal hosszabbítsa meg a 97 éves férfi házi őrizetét. A bíróság az ügyészi indítványt megalapozottnak találta. A bíróság végzése szerint továbbra is megalapozott a veszélye annak, hogy az idős, de mozgási és helyváltoztatási képességét tekintve jó egészségi állapotban lévő gyanúsított szabadlábra kerülése esetén külföldre távozna, illetve a hatóságok számára elérhetetlenné válna. A bíróság szerint ezért az eljárási cselekményeken való jelenléte csak a házi őrizet meghosszabbításával biztosítható. Horváth B. Gábor, Csatáry László kirendelt védője az MTI-nek szerda délután elmondta: a házi őrizet meghosszabbításáról szóló írásos határozatot sem ő, sem Csatáry László nem kapta még kézhez. Bánáti János, a Magyar Ügyvédi Kamara elnöke az MTI-nek nyilatkozva elmondta: a házi őrizet meghosszabbítását elrendelő határozatnak meg kell lennie még a házi őrizet lejárta előtt, és az érintettnek erről tudnia kell. Ha nincs ilyen határozat, illetve azt a terhelt nem kapja meg, akkor elvileg jóhiszeműen el tudja hagyni a lakást, függetlenül attól, hogy már megszületett-e a határozat – fogalmazott Bánáti János. Az ügyészség Csatáry Lászlót emberek kínzásával megvalósított háborús bűntettel gyanúsítja, amiért akár életfogytiglani szabadságvesztés is kiszabható. A 97 éves férfit július 18-án helyezte 30 napra házi őrizetbe a Budai Központi Kerületi Bíróság.
Címkék Csatáry-ügy, házi őrizet, MTI	Névjegy valakiValaki vagyok
Szulejmán török sorozat magyar szinkronhangjai- galéria ValakiHirek-információkBlog Statisztikák	586,760 hits
Top RatedTop Clicksnanasi.hu/fotnapl/2013/5/…blikk.hu/blikk_aktualis/t…angyalmuhely.hu/cikkek/20…csakonlinesorozatok.blogs…danko.radio.hu/index.php?…liveleak.com/view?i=427_1…borsonline.hu/20130522_pi…blikk.hu/blikk_sztarvilag…orbanviktor.hu/cikk/2015-…rtl2.hu/musorok/forronyom…Szerző http://twitter.com/Hiba: a Twitter nem válaszol. Kérlek várj néhány másodpercet, mielőtt frissítenéd az oldalt.

References: Bíróság 
 bíróság 
 bíróság 
 bíróság 
 bíróság 
 bíróság